মনিরুল ইসলাম বলেন, নব্য জেএমবির নেতা সোহেল মাহফুজ ওরফে হাতকাটা মাহফুজ গ্রেপ্তারের পর আবদুস সামাদ সংগঠন গোছানোর কাজ করছিলেন। তাঁর সঙ্গে যে দুজন গ্রেপ্তার হয়েছেন, তাঁদের বাড়ি চাঁপাইনবাবগঞ্জে। এর মধ্যে গ্রেপ্তারকৃত জিয়াদুল হলেন আবদুস সামাদের শ্বশুর। তিনি নব্য জেএমবির অস্ত্রশস্ত্র লুকিয়ে রাখার কাজ করতেন। আরেকজন আজিজুল ইসলাম ওরফে শিশির দুই বছর আগে পরিবার থেকে বিচ্ছিন্ন হয়ে যান। তাঁর লেখাপড়া নবম শ্রেণি পর্যন্ত।